Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 691

3. Szakmai gyakorlat 3.1. Tervezés és szakrajz A jelölt legyen képes a tárgyformálási feladatokhoz kapcsolódó: — tanulmányrajzok (gyűjtőmunka, motívumrajzolás), — vázlattervek, variációk, — formatanulmányok, — elkészítendő tárgyak látszati (perspektivikus), — elkészítendő tárgyak metszeti, pontos méretezésű műhelyrajzainak, — komplett tervdokumentációk rajzanyagainak elkészítésére. 3.2. Technológiai ismeretek A jelölt ismerje és tudja: — nyersanyagok kitermelését, szállítását, nemesítését; — nyersanyagok előkészítését, csoportosítását; — masszakészítés technológiáját: = plasztikus, = öntő, = prés masszák készítését, — ismerje a masszagyártó berendezéseket, a porcelánmasszák készítését, — a kerámia tárgyformálás alapműveleteit, — gipszforma készítés technológiáját, — a szárítás folyamatát és szárító berendezéseket, — mázazás célját, műveletének különböző módjait, — égetés célját, folyamatát, — égető kemencék kialakulását, fejlődését, fajtáit, működését, — az égetési segédeszközök fajtáit, — a hőfokmérést és mérőeszközök fajtáit. 3.3. Tárgyformálás A jelölt a gyakorlatban legyen képes: — anyag- és technológiai ismereteit kreatív módon felhasználni és alkalmazni a tárgyformálás területén, — a tárgyformálás szabályainak ismeretére és alkalmazására, — a forma és technológia összefüggésének alkalmazására, — a forma és funkció összhangjának megjelenítésére az elkészített tárgyakban, — új technológiai ismeretek alkalmazására, összefüggésben alapanyagokkal, mázakkal, égetési technikákkal, — a tárgyformálás módjait a feladatnak legmegfelelőbben kiválasztani, alkalmazni, — a gyakorlati munka végzéséhez szükséges kézi és gépi szerszámok, berendezések szakszerű használatára.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes